Kalle Miketinac

Kalle Olof Erik Miketinac (s. 2. huhtikuuta 1999 Kallinge, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta Miketinac osaa pelata myös laidassa. == Ura == === Seuraura === Miketinac on Kallinge-Ronnebyn kasvatti. Hän toimi kaudella 2012–2013 seuran U16-joukkueen kapteenina. Kaudeksi 2013–2014 Miketinac siirtyi Karlskronan U16-joukkueeseen, jonka varakapteenina hän toimi. Kaudeksi 2014–2015 Miketinac siirtyi Frölundan organisaatioon. Kaudella 2015–2016 hän toimi seuran J18-joukkueen kapteenina. Miketinac johdatti Frölundan J18 Allsvenskanin mestaruuteen ja hänet palkittiin pudotuspelien arvokkaimpana pelaajana. Kauden 2016–2017 Miketinac pelasi suurimmaksi osaksi Frölundan J20-joukkueessa. Hän vahvisti myös seuran J18-joukkuetta, jossa Miketinac voitti J18 Allsvenskanin hopeaa. Hän debytoi myös Frölundan SHL- joukkueessa, jossa Miketinac pelasi ensimmäisen ja kauden ainoaksi jääneen ottelunsa vain 17-vuotiaana runkosarjan avauskierroksella 23. syyskuuta 2016 vieraissa Brynäsiä vastaan. Hänet merkittiin Frölundan 13. hyökkäjäksi. Miketinac sai ottelussa jääaikaa 2.39 minuuttia ja hänelle merkittiin teholukema –1. Harjoituskaudella 2017–2018 Miketinac joutui leikkaushoitoa vaatineen jalkavamman vuoksi sivuun useaksi kuukaudeksi, kunnes kuntouduttuaan joulukuussa 2017 Frölunda lainasi hänet Ruotsin toiseksi korkeimmalle sarjatasolle HockeyAllsvenskan-joukkue Oskarshamniin. Miketinac pelasi siellä kymmenen ottelua tehopistein 2+1=3, joiden jälkeen hän palasi Frölundan J20-joukkueeseen. Miketinac kertoi pelanneensa kipujen kanssa leikatulla jalallaan, kunnes pudotuspeleissä hänen nivelsiteensä repesi ja Miketinacin kausi päättyi. Huhtikuussa 2018 Frölunda lainasi hänet koko kauden 2018–2019 kattavalla sopimuksella Karlskronan Allsvenskan-joukkueeseen. Miketinac pelasi siellä 38 runkosarjaottelua tehopistein 7+7=14 ja viisi karsintasarjan ottelua tehopistein 1+1=2. Hänen alkukautensa osoittautui hieman rikkonaiseksi mm. harjoituskaudella tulleen aivotärähdyksen vuoksi. Miketinac vahvisti myös Frölundan J20-joukkuetta kahdessa playoff-ottelussa. Kaudeksi 2019–2020 Miketinac siirtyi jatkamaan Allsvenskan-pelejään vuoden mittaisella sopimuksella nousijajoukkue Kristianstadiin. Marraskuussa 2019 hän teki seuran kanssa vuoden mittaisen jatkosopimuksen. Miketinac oli kaudella 2020–2021 tehoilla 6+19=25 Kristianstadin toiseksi paras pistemies William Pethrusin jälkeen. Kaudeksi 2021–2022 hän siirtyi kaksivuotisella sopimuksella Moraan. Kaudella 2022–2023 Miketinac oli joukkueen neljänneksi paras pistemies tehoilla 11+26=37. Hän voitti myös Moran sisäisen tehotilaston lukemalla +26. Pudotuspeleissä hän oli joukkueen paras pistemies ja syöttäjä tehoilla 2+5=7. Tammikuussa 2023 Mora lainasi Miketinacin yhden ottelun ajaksi SHL-joukkue Färjestadiin. Kaudeksi 2023–2024 Miketinac siirtyi 1+1-vuotisella sopimuksella SM-liigajoukkue Vaasan Sportiin. Hänen ensimmäinen kokonainen pääsarjakautensa toi 59 runkosarjaottelussa tehot 8+18=26 ja kahdessa pudotuspeliottelussa yhden syöttöpisteen. Huhtikuussa 2024 Sport teki 1+1-vuotisen jatkosopimuksen hänen kanssaan. Sport käytti Miketinacin sopimuksessa olleen option tammikuussa 2025. === Maajoukkueura === Miketinac pelasi alle 20-vuotiaiden MM-kilpailuissa vuonna 2019 sekä alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016. Miketinac pelasi myös World U-17 Hockey Challengessa vuonna 2015, jolloin hän voitti pronssia. Yhteensä Miketinac on pelannut kolme nuorten ja 40 poikien maaottelua. == Muuta == Miketinacin isoveli Linus pelasi jääkiekkoa hyökkääjänä B-junioriksi asti. Veljesten isä Peter Miketinac pelasi omalla urallaan hyökkääjänä Ruotsin alemmissa sarjoissa. Hän on toiminut myöhemmin Karlskronan J18-joukkueen apuvalmentajana. Peterin isä ja Kallen isoisä on lähtöisin Kroatiasta. == Tilastot == 2015–2016 Frölunda HC SuperElit 20 3 3 6 10 3 1 1 2 4 2016–2017 Frölunda HC SuperElit 30 11 14 25 22 5 0 1 1 0 U18 7 1 0 1 2 Frölunda HC SHL 1 0 0 0 0 – – – – – 2017–2018 Frölunda HC SuperElit 6 0 4 4 33 1 0 1 1 0 IK Oskarshamn Allsvenskan 10 2 1 3 25 – – – – – 2018–2019 Frölunda HC SuperElit – – – – – 2 0 0 0 0 JMM 3 0 0 0 4 Karlskrona HK Allsvenskan 38 7 7 14 14 5 1 1 2 2 2019–2020 Kristianstads IK Allsvenskan 41 5 16 21 24 – – – – – 2020–2021 Kristianstads IK Allsvenskan 43 6 19 25 24 – – – – – 2021–2022 Mora IK Allsvenskan 51 8 9 17 22 8 0 2 2 8 2022–2023 Mora IK Allsvenskan 48 11 26 37 16 10 2 5 7 29 Färjestad BK SHL 1 0 0 0 2 – – – – – 2023–2024 Sport SM-liiga 59 8 18 26 24 2 0 1 1 0 1 kausi yhteensä SM-liiga 59 8 18 26 24 2 0 1 1 0 2 kautta yhteensä SHL 2 0 0 0 2 – – – – – 6 kautta yhteensä Allsvenskan 231 39 78 117 125 23 3 8 11 39 == Lähteet == * * * === Viitteet === Luokka:Ruotsalaiset jääkiekkoilijat Luokka:Vaasan Sportin pelaajat Luokka:Vuonna 1999 syntyneet Luokka:Elävät henkilöt